Document ID: 31997R0306

RÅDETS FORORDNING (EF) Nr. 306/97 af 17. februar 1997 om videreførelse for 1997 af foranstaltningerne i forordning (EF) nr. 1416/95 om visse indrømmelser i form af EF-toldkontingenter i 1995 for visse forarbejdede landbrugsprodukter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til akten vedrørende Østrigs, Finlands og Sveriges tiltrædelse,
under henvisning til forslag fra Kommissionen, og
ud fra følgende betragtninger:
Ved Rådets forordning (EF) nr. 1416/95 af 19. juni 1995 om visse indrømmelser i form af EF-toldkontingenter i 1995 for visse forarbejdede landbrugsprodukter (1) blev der for 1995 åbnet toldkontingenter på betingelserne i bilag I og II til nævnte forordning til fordel for Schweiz og Norge;
det har ikke været muligt at indgå tillægsprotokoller inden den 1. januar 1997; under disse forhold skal Fællesskabet ifølge tiltrædelsesaktens artikel 76, 102 og 128 vedtage de nødvendige foranstaltninger for at råde bod på denne situation; foranstaltningerne i forordning (EF) nr. 1416/95 bør derfor videreføres for 1997;
som følge af ændringer i toldtariferingen af visse varer, som er nævnt i bilag I og II til forordning (EF) nr. 1416/95, bør nævnte bilag tilpasses -
UDSTEDT FØLGENDE FORORDNING:
Artikel 1
Foranstaltningerne i forordning (EF) nr. 1416/95 videreføres for 1997.
I bilag I, løbenummer 09.0914, og i bilag II, løbenummer 09.0769, erstattes KN-kode 2106 90 91 af KN-kode 2106 90 92, ex 2106 90 98 og ex 3302 10 29, og varebeskrivelsen affattes således:
»Tilberedte næringsmidler, andre varer, uden indhold af mælkefedt, mælkeprotein, saccharose, isoglucose, glucose eller stivelse, eller med indhold af mælkefedt på under 1,5 vægtprocent, med indhold af mælkeprotein på under 2,5 vægtprocent, med indhold af saccharose eller isoglucose på under 5 vægtprocent, med indhold af glucose eller stivelse på under 5 vægtprocent«.
I bilag II vedrører løbenummer 09.0771 varer under Taric-kode 2207 10 00*90/*80, løbenummer 09.0772 varer under Taric-kode 2207 20 00*90/*80 og løbenummer 09.0773 varer under Taric-kode 2208 90 57*20/*80.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. februar 1997.

Labels: 3
17
18